आंतरराष्ट्रीय क्रिकेट समिती सदस्य देश

युरोप
आफ्रिका
आशिया
पूर्व आशिया-पॅसिफिक
]]

ऑस्ट्रेलिया, इंग्लंड आणि दक्षिण आफ्रिका हे देश संस्थापक असलेली आंतरराष्ट्रीय क्रिकेट समिती १५ जून १९०९ रोजी लॉर्ड्स येथे इंपेरियल क्रिकेट परिषद म्हणून स्थापन झाली. ह्या परिषदेमध्ये सुरुवातीला फक्त राष्ट्रकुलमधील देशांनाच सामिल होता येत होते. ह्या सदस्यांनंतर १९२६ मध्ये भारत, न्यू झीलंड आणि वेस्ट इंडीज, आणि त्यानंतर १९५३ मध्ये पाकिस्तान सामील झाला. १९६१ मध्ये, राष्ट्रकुलामधून बाहेर पडल्याने दक्षिण आफ्रिकेने सदस्यत्वाचा राजीनामा दिला. १९६५ मध्ये इंपेरियल क्रिकेट परिषदेचे नाव बदलून आंतरराष्ट्रीय क्रिकेट परिषद असे करण्यात आले त्याचबरोबर पहिल्यांदाच नियमन मंडळात राष्ट्रकुलाच्या बाहेरील देशांच्या निवडीला मंजूरी देण्याबाबत नवीन नियम केले गेले. नियमन मंडळामध्ये नव्याने निवड झालेला कोणताही सदस्य फक्त सहयोगी (असोसिएट) सदस्य म्हणून निवड केला जातो ज्याला पूर्ण सदस्य होण्याची संधी असते. फिजी आणि अमेरिका हे सर्वात पहिले सहयोगी सदस्य होते. १९८९ मध्ये, आंतरराष्ट्रीय क्रिकेट परिषदेचे नाव पुन्हा एकदा बदलून आंतरराष्ट्रीय क्रिकेट समिती असे केले गेले. १९९१ मध्ये दक्षिण आफ्रिका पुन्हा एकदा पूर्ण सदस्य म्हणून निवडला गेला आणि १९९२ मध्ये झिम्बाब्वेची निवड. सर्वात अलिकडील पूर्ण सदस्य अफगाणिस्तान आणि आयर्लंड, २०१७ साली नियुक्त केला गेला. सध्या आंतरराष्ट्रीय क्रिकेट समितीमध्ये एकूण १०५ सदस्य आहेत.

समितीच्या सदस्यत्वाचे तीन प्रकार आहेत: पूर्ण सदस्य, सहयोगी (असोसिएट) सदस्य, आणि संलग्न सदस्य. सर्वात वरच्या श्रेणीमध्ये १० पूर्ण सदस्य आहेत. त्याखालोखाल ३९ सहयोगी सदस्य आणि सर्वात खालच्या श्रेणी मध्ये ५६ संलग्न सदस्य आहेत.
आयसीसी सदस्य

खालील यादीमध्ये, निलंबित सदस्य † ह्या खुणेने दर्शविले आहेत.
पूर्ण सदस्य

पूर्ण सदस्य हे देशातील किंवा सहयोगी देशातील क्रिकेट नियामक मंडळ असते. पूर्ण सदस्य हे एका भौगोलिक प्रदेशाचे प्रतिनिधी असू शकतात. सर्व पूर्ण सदस्यांना अधिकृत कसोटी सामने खेळण्यासाठी एक संघ पाठवण्याची मुभा असते. त्याशिवाय, पूर्ण सदस्य असलेल्या देश हे आपोआपच आंतरराष्ट्रीय एकदिवसीय आणि आंतरराष्ट्रीय ट्वेंटी२० सामने खेळण्यास पात्र असतात. वेस्ट इंडीज संघ कोणत्याही एका देशाचे प्रतिनिधित्व करत नाही तर कॅरिबियन प्रदेशातील एकूण २० देश आणि प्रदेशांचा एकत्रित संघ आहे. तसेच इंग्लंड क्रिकेट संघ हा इंग्लंड आणि वेल्सचे प्रतिनिधित्व करतो. सदस्य देशांची अधिकृत क्रमवारी दर्शवणारे संकेतस्थळ येथे आहे.
सहयोगी सदस्य

सहयोगी सदस्य देशांमध्ये त्या देशांचा समावेश होतो जे पूर्ण सदस्यत्व पात्र नाहीत परंतु जेथे क्रिकेटची घट्टपणे स्थापना झाली आहे आणि क्रिकेट संघटित आहे. सहयोगी सदस्यांमध्ये एकूण ३९ देशांचा सहभाग असून, सर्वात अलिकडे सौदी अरेबियाचा समावेश झाला आहे.

सर्व सहयोगी सदस्य आयसीसी विश्व साखळी क्रिकेट स्पर्धा आणि आयसीसीद्वारा प्रशासित एकदिवसीय मालिका खेळण्यासाठी पात्र असतात. दर दोन वर्षांनी होणाऱ्या आयसीसी विश्व ट्वेंटी२० (२०१८ पर्यंत, पुढील टी२० विश्वचषक २०१८ मध्ये होईल) साठीची पात्रता प्रक्रिया म्हणून आयसीसी विश्व ट्वेंटी२० पात्रता स्पर्धा घेतली जाते. पात्र संघाला आंतरराष्ट्रीय ट्वेंटी२० चा दर्जा दिला जातो.

राष्ट्रीय प्रशासकीय संघटनेच्या इतर प्रशासकीय गरजांसोबत सहयोगी सदस्यांनी खालील निकषांचे पालन करणे गरजेचे असते:
* व्यवस्थित बांधणीच्या स्पर्धांमध्ये खेळणारे किमान १६ वरिष्ठ आणि १६ कनिष्ठ संघ असावेत;
* किमान ८ क्रिकेट मैदाने वापरण्याची परवानगी असावी, ज्यामधील किमान ४ मैदानांवर स्थायी स्वरूपातील खेळपट्टी असावी.
खालील यादीमध्ये, निलंबित सदस्य † ह्या खुणेने दर्शविले आहेत.
आंतरराष्ट्रीय एकदिवसीय दर्जा असलेले सहयोगी सदस्य

आंतरराष्ट्रीय क्रिकेट समितीतर्फे विश्व क्रिकेट लीगच्या यशावरून सहयोगी आणि संलग्न सदस्यांना आंतरराष्ट्रीय एकदिवसीय दर्जा दिला जातो. सर्वोत्तम सहा संघांना आंतरराष्ट्रीय एकदिवसीय दर्जा दिला जातो, त्यामुळे अशा सहयोगी आणि संलग्न सदस्यांना पूर्ण सदस्यांसोबत अधिकृत एकदिवसीय क्रिकेट खेळण्यास परवानगी मिळते.

एकदिवसीय दर्जा असलेले सहयोगी सदस्य खालीलप्रमाणे:
आंतरराष्ट्रीय टी२० दर्जा असलेले सहयोगी सदस्य

अफगाणिस्तान, आयर्लंड, पापुआ न्यू गिनी, संयुक्त अरब अमिराती, स्कॉटलंड आणि हाँग काँग ह्या संघांकडे आंतरराष्ट्रीय एकदिवसीय दर्जा असल्याने आपोआपच आंतरराष्ट्रीय ट्वेंटी२० दर्जा सुद्धा मिळाला आहे. आयसीसी विश्व ट्वेंटी२०, २०१६ साठी पात्र ठरलेल्या नेदरलँड्स संघाचा टी२० दर्जा कायम राहिला तर या स्पर्धेसाठी नव्याने पात्र ठरलेल्या ओमानला सुद्धा आंतरराष्ट्रीय टी२० दर्जा प्रदान करण्यात आला.

सध्या आंतरराष्ट्रीय टी२० दर्जा असलेले सहयोगी सदस्य खालीलप्रमाणे:
संलग्न सदस्य

आंतरराष्ट्रीय क्रिकेट समितीच्या मान्यतेनुसार ज्या देशांमध्ये नियमांना अनुसरून क्रिकेट खेळले जाते ते देश संलग्न सदस्य म्हणून ओळखले जातात. सध्या एकून ५६ संलग्न सदस्य आहेत. राष्ट्रीय प्रशासकीय संघटनेच्या इतर प्रशासकीय गरजांसोबत संलग्न सदस्यांनी खालील निकषांचे पालन करणे गरजेचे असते:
* व्यवस्थित बांधणीच्या स्पर्धांमध्ये खेळणारे किमान ८ वरिष्ठ आणि ४ कनिष्ठ संघ असावेत
* किमान २ क्रिकेट मैदाने वापरण्याची परवानगी असावी
* आयसीसी वगळता इतर स्त्रोतांपासून दरवर्षी $२,५०० पेक्षा जास्त उत्पन्न मिळवण्यास सक्षम असणे आवश्यक आहे

संलग्न सदस्यांचा विचार सहयोगी सदस्यत्त्वासाठी होण्याकरता राष्ट्रीय प्रशासकीय संघटनेने सहयोगी सदस्यत्त्वासाठी गरजेचे निकष पूर्ण केल्याचे सिद्ध करावे लागते आणि त्याशिवाय शेवटच्या तीन वर्षांत खेळाविषयीचे खालील मानदंड अनुसरलेले असले पाहिजेत:
* शेवटच्या तीन वर्षांत सर्व संबंधित जागतिक किंवा प्रादेशिक आयसीसी आंतरराष्ट्रीय स्पर्धांमध्ये सहभागी होणे
* प्रदेशामधील संलग्न सभासदांपैकी १ला, ३रा किंवा ३रा क्रमांक मिळवणे आणि
* खालीलपैकी एक साध्य करणे:
** ५० षटकांच्या किमान २ सामन्यांमध्ये सहयोगी देशांचा पराभव
** ५० षटकांच्या सामन्यांमध्ये सर्वोत्तम २० सहयोगी देशांपैकी एखाद्या देशाविरुद्ध किमान दोनवेळा खूप स्पर्धात्मक खेळ
** ५० षटकांच्या सामन्यांमध्ये एका सहयोगी सदस्याचा पराभव आणि सर्वोत्तम २० सहयोगी देशांपैकी एखाद्या देशाविरुद्ध किमान एकदा खूप स्पर्धात्मक खेळ
** २० षटकांच्या सामन्यामध्ये कोणत्याही सहयोगी देशाविरुद्ध ३ विजयी
** २० षटकांच्या सामन्यांमध्ये सर्वोत्तम २० सहयोगी देशांपैकी एखाद्या देशाविरुद्ध किमान तीनवेळा खूप स्पर्धात्मक खेळ
** २० षटकांच्या सामन्यांमध्ये सहयोगी सदस्याचा दोन वेळा पराभव आणि सर्वोत्तम २० सहयोगी देशांपैकी एखाद्या देशाविरुद्ध किमान एकदा खूप स्पर्धात्मक खेळ
** २० षटकांच्या सामन्यांमध्ये सहयोगी सदस्याचा एक वेळा पराभव आणि सर्वोत्तम २० सहयोगी देशांपैकी एखाद्या देशाविरुद्ध किमान दोनवेळा खूप स्पर्धात्मक खेळ
** आयसीसीच्या जागतिक किंवा प्रादेशिक स्पर्धेमध्ये असे ३ निकाल ज्यामध्ये सहयोगी सदस्याविरुद्ध विजय आणि/किंवा ५० आणि/किंवा २० षटकांच्या सामन्यामध्ये सर्वोत्तम २० सहयोगी देशांपैकी एखाद्या देशाविरुद्ध किमान एकदा खूप स्पर्धात्मक खेळ

खालील यादीमध्ये, निलंबित सदस्य † ह्या खुणेने दर्शविले आहेत.
माजी सदस्य
संदर्भ आणि नोंदी